J E G Y Z Ő K Ö N Y V  

Készült: 2014. január 31-én az Önkormányzati Hivatal tanácstermében a Képviselő-testület  nyilvános ülésén.

Jelen vannak: Németh László polgármester

                       Milon László



Kovács Lászlóné


Varga Attila alpolgármester
                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 9 órakor. Javaslatot tesz az ülés napirendjére az alábbiak szerint.
Napirend
1./ Hulladékgazdálkodási közszolgáltatási szerződés felülvizsgálata
Előadó: aljegyző
2./ A 2014. évi költségvetés tárgyalása

Előadó: polgármester

3./ Egyéb ügyek

Előadó:polgármester
A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
9/2014.(I.31.) határozata
Napirend elfogadása

Kunpeszér Községi Önkormányzat Képviselő-testülete 2014. január 31. napján megtartott ülésének napirendjét a következők szerint határozza meg:
1./ Hulladékgazdálkodási közszolgáltatási szerződés felülvizsgálata
Előadó: aljegyző

2./ A 2014. évi költségvetés tárgyalása

Előadó: polgármester

3./ Egyéb ügyek

Előadó:polgármester
I.Napirendi pont tárgyalása

1./ Hulladékgazdálkodási közszolgáltatási szerződés felülvizsgálata
Előadó: aljegyző
Boskóné Dr. Tabányi Annamária aljegyző elmondja, hogy a hulladékról szóló 2012. évi CLXXXV. Törvény 90. § (4)-(5) bekezdése értelmében a törvény hatálybalépésekor működő hulladékgazdálkodási közszolgáltatást ellátó gazdálkodó szervezet a hulladékgazdálkodási közszolgáltatási engedélyt a törvény hatálybalépését követő 6 hónapon belül beszerzi. Ha a törvény hatálybalépésekor működő hulladékgazdálkodási közszolgáltatást ellátó gazdálkodó szervezet hulladékgazdálkodási közszolgáltatási engedéllyel az előbbiekben meghatározott határidőn belül nem rendelkezik, a települési önkormányzat a határidő lejártát követő 30 napon belül a hulladékgazdálkodási közszolgáltatási szerződést 6 hónapos határidővel felmondja. A települési önkormányzat e kötelezettségét a fővárosi és megyei kormányhivatal törvényességi felügyeleti eljárás keretében vizsgálja. A hulladékgazdálkodási közszolgáltatási szerződést a települési önkormányzat a hulladékgazdálkodási közszolgáltatási engedéllyel és az OHÜ által kiállított minősítő okirattal rendelkező gazdálkodó szervezettel legkésőbb 2014. július 1-ig megköti. Hulladékgazdálkodási közszolgáltatást 2014. július 1-jétől csak az a nonprofit gazdasági társaság végezhet, amely hulladékgazdálkodási közszolgáltatási engedéllyel és az OHÜ által kiállított minősítő okirattal rendelkezik, valamint a települési önkormányzattal – az e törvény hatálybalépését követően és az OHÜ által kiállított minősítő okirat birtokában – hulladékgazdálkodási közszolgáltatási szerződést kötött. A kunpeszéri önkormányzat nem mondta fel a szolgáltatóval 2013. június 30-ig a közszolgáltatási szerződést, mivel akkor már a közszolgáltatási engedélyezési eljárás folyamatban volt. Az engedélyt a Dunanett Kft 2013. augusztus hónapban megkapta. A közép-Duna Vidéke Hulladékgazdálkodási Önkormányzati Társulás közbeszerzési eljárást folytatott le hulladékgazdálkodási közszolgáltatás teljes körű ellátása céljából, melynek eredményeképpen 2014. január 24-én aláírásra került a Dunanett Kft-vel a közszolgáltatási szerződés. Mindezekre tekintettel javasolja a Kunpeszéri Önkormányzat által a Dunanett Kft-vel 2004-ben 12 évre kötött közszolgáltatási szerződés közös megegyezéssel történő megszüntetését 2014. január 27-vel.
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
10/2014.(I.31.) határozata
Hulladékgazdálkodási közszolgáltatási szerződés

Megszüntetése

Kunpeszér Községi Önkormányzat képviselő-testülete úgy dönt, hogy a Dunanett Kft-vel (2400 Dunaújváros, Budai N. A. út 2.) 2004. 07. 27-én települési szilárd hulladék begyűjtésére, elszállítására és ártalmatlanítására megkötött közszolgáltatási szerződést 2014.január 27. napjával közös megegyezéssel megszünteti.
Felelős:polgármester

Határidő:azonnal
II.Napirendi pont tárgyalása

2./ A 2014. évi költségvetés tárgyalása

Előadó: polgármester

Németh László polgármester ismerteti az írásos előterjesztésben foglaltakat. Elmondja, hogy még vannak bizonytalan kérdések, például a rekultivált hulladéklerakó utógondozási kiadásai, az idei belső ellenőrzés pontos összege. Ezért javasolja, hogy a költségvetési rendelet tervezetet ezen kiadások pontos ismeretében a következő ülésen fogadja el a testület.
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
11/2014.(I.31.) határozata
A 2014. évi költségvetés I. fordulóban történő tárgyalásáról
Kunpeszér Községi Önkormányzat képviselő-testülete az Önkormányzat 2014. évi költségvetési rendelet-tervezetét tárgyalásra alkalmasnak találta.

Felhatalmazza az aljegyzőt a költségvetési-rendelettervezet pontosítására és annak 2014. február 15-ig a képviselő-testület elé terjesztésére.

Felelős:aljegyző
Határidő:2014. február 15.
III.Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy a Kunszentmiklósi Tankerület tájékoztatta önkormányzatunkat, hogy a Kunpeszéri Általános iskola intézményvezetői megbízása lejár az idei évben. A nemzeti köznevelésről szóló 2011. évi CXC törvény 67. § (7) szerint az intézményvezető kiválasztása – ha e törvény másképp nem rendelkezik – nyilvános pályázat útján történik. A pályázat mellőzhető, ha az intézményvezető ismételt megbízásával a fenntartó és a nevelőtestület egyetért. Egyetértés hiányában, továbbá az intézményvezető harmadik és további megbízási ciklusát megelőzően a pályázat kiírása kötelező. A Tankerület kéri a képviselő-testület döntését arra vonatkozóan, hogy egyetért e a jelenlegi igazgató pályázat kiírás nélküli újabb 5 évre szóló megbízásával.

Németh László elmondja, hogy Szakálné Kincses Emma jó pedagógus és jó vezető, javasolja a pályázati kiírás nélküli újabb 5 évre szóló vezetői megbízását.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
12/2014.(I.31.) határozata

Kunpeszéri Általános Iskola

Intézményvezetőjének megbízása

Kunpeszér Községi Önkormányzat Képviselő-testülete a nemzeti köznevelésről szóló 2011. évi CXC törvény 67. § (7) bekezdésében foglaltaknak megfelelően egyetért azzal, hogy a Kunpeszéri Általános Iskola jelenlegi intézményvezetőjét, Szakálné Kincses Emmát  pályáztatási eljárás lefolytatása nélkül a munkáltatói jogkör gyakorlója  ismételten megbízza 5 évre az intézményvezetői feladatok ellátásával .

Felelős: polgármester


Határidő: azonnal

Németh László polgármester elmondja, hogy az Önkormányzat és a BÁCSVÍZ Zrt. által kötött vagyonkezelési szerződés 15. pontja szerint „Felek a vagyonkezelési díjat legkésőbb tárgyév január 31-ig közösen állapítják meg, annak számlázási ütemezésével együtt, mely jelen szerződés mindenkori 2. sz. mellékletét képezi”. A Bácsvíz Zrt. a vagyonkezelési díj fajlagos összegeit a 2013. évben alkalmazott mértékben javasolja megállapítani a 2014. évre, amellyel a szerződés 2. számú melléklete módosulna. Javasolja a vagyonkezelési díj fajlagos összegeit a 2013. évbe alkalmazott mértékben elfogadni a 2014. évre.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
13/2014.(I.31.) határozata

Kunpeszér Községi Önkormányzat Képviselő-testülete úgy határoz, hogy az Önkormányzat és a BÁCSVÍZ Zrt. által 2009. december 22-én kötött vízi-közmű üzemeltetési szerződést valamint a 2012. december 28-án kötött vagyonkezelési szerződést  módosítja. A módosítás jelen határozat mellékletét képezi. A módosítás értelmében a képviselő-testület a vagyonkezelési díj fajlagos összegeit a 2013. évben alkalmazott mértékben állapítja meg a 2014-es évben.
Felelős:Képviselő-testület

Határidő:azonnal
Németh László ismerteti a kistérségi 7TV támogatás iránti kérelmét, melyben havi 20.000,- Ft támogatást kérnek. Elmondja, hogy a „mindenki karácsonya” rendezvényre nem jött ki a 7 TV, mivel nem tudta vállalni az óvoda a költségek viselését.
Kovács Lászlóné szerint túlzó az összeg.

Milon László elmondja, hogy véleménye szerint nehéz anyagi helyzetünkre tekintettel nem vállalhatunk fel ilyen támogatást.

Varga Attila alpolgármester egyetért képviselő-társai véleményével.

Németh László kéri a képviselők állásfoglalását.

A képviselő-testület egyhangúlag úgy foglalt állást, hogy az Önkormányzat szűkös anyagi helyzetére tekintettel nem áll módjában támogatni a 7 Tv-t

Németh László elmondja, hogy kiírásra került az Európa a polgárokért Program 2014-2020: Testvérvárosi találkozók 2014. évi fordulója. A pályázatok benyújtásának 1. üteme 2014. március 01. A megvalósulási időszak 2014.július 01-től-2015. március 31-ig tart. Bár tavaly nem nyertünk, javasolja ismételten a pályázat benyújtását.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
14/2014.(I.31.) határozata

Kunpeszér Községi Önkormányzat Képviselő-testülete úgy határoz, hogy pályázatot nyújt be az Európa a polgárokért Program 2014-2020: Testvérvárosi találkozók 2014. évi fordulójára. Megbízza a polgármestert a további teendők ellátásával.
Felelős:Képviselő-testület

Határidő:2014. március 01.
Németh László elmondja, hogy a Woy-bau Kft – mely 2008 óta rendelkezik Kunpeszéren fiókteleppel- egy 12-15 m2-es irodát szeretne bérelni elsősorban az önkormányzattól, he lenne rá lehetőség, de sajnos jelenleg nem tudunk ilyen ingatlannal szolgálni.
Intézményi Tanácsba tag delegálása

Előadó: aljegyző

Boskóné elmondja, hogy a nemzeti köznevelésről szóló 2011. évi CXC. törvény 73. §- a értelmében 
„(3)Az iskolában a helyi közösségek érdekeinek képviseletére a szülők, a tanulók, a nevelőtestület, az intézmény székhelye szerinti települési önkormányzat, egyházi jogi személyek, a helyi gazdasági kamarák azonos számú képviselőjéből és a fenntartó delegáltjából álló intézményi tanács hozható létre.

(4) Amennyiben a (3) bekezdésben meghatározott feltételek nem teljesülnek, abban az esetben az intézményi tanácsot a szülők, a nevelőtestület és az intézmény székhelye szerinti települési önkormányzat azonos számú delegáltjából kell létrehozni.

(5) Az intézményi tanács

a) jogi személy, amely hatósági nyilvántartásba vétellel jön létre, a hatósági nyilvántartást a hivatal vezeti,

b) székhelye azonos az érintett iskola székhelyével,

c) tagjait az intézményvezető bízza meg a delegálásra jogosultak véleménye alapján a feladat ellátására,

d) elnökének az választható meg, aki életvitelszerűen az intézmény székhelyével azonos településen lakik,

e) ügyrend alapján működik, az ügyrendet az intézményi tanács dolgozza ki és fogadja el azzal, hogy az elfogadott ügyrendet az intézményi tanács elnöke legkésőbb az elfogadást követő tizenötödik napon megküldi a hivatalnak jóváhagyásra,

f) ügyrendjének a hivatal által történt jóváhagyását követően az intézményi tanácsot a hivatal felveszi a hatósági nyilvántartásba,

g)képviseletét az elnök látja el.

(6) Az intézményi tanács az iskola működésének támogatására alapítványt hozhat létre.

(7) Az intézmény vezetője félévenként egy alkalommal beszámol az intézmény működéséről az intézményi tanácsnak, amely az intézmény működésével kapcsolatos álláspontját megfogalmazza és eljuttatja a fenntartó számára.

Varga Attila alpolgármester javasolja az intézményi tanácsba Németh László és Kovács Lászlóné delegálását.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
15/2014.(I.31.) határozata
Intézményi Tanácsba tagok delegálása
Kunpeszér Községi Önkormányzat Képviselő-testülete úgy határoz, hogy nemzeti köznevelésről szóló 2011. évi CXC. törvény 73. § (3)-(4) bekezdésében biztosított jogkörében eljárva a Kunpeszéri Általános Iskola Intézményi Tanácsába az alábbi tagokat delegálja:

1.Németh László polgármester


2.Kovács Lászlóné képviselő
Felelős:képviselő-testület

Határidő:azonnal
Mivel az ülésnek több napirendje, kérdés és hozzászólás nem volt, a polgármester azt 9 óra 30 perckor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
